AS Tallinna Karastusjoogid

AS Tallinna Karastusjoogid oli Eesti ettevõte, mis asutati 1991. aastal Tallinna Karastusjookide Katsetehase põhjal. Ettevõtte tütarettevõtted olid AS Viru Joogid ja AS Valtu Vein ning ettevõte haldas kahte hulgimüügikeskust.

Ettevõte luges enda järjepideva tegevuse alguseks 1896. aastatHeino Gustavson, Eesti tähtsamate joogitööstusettevõtete kujunemisetappidest, Eesti NSV Teaduste Akadeemia Toimetised. Ühiskonnateaduste seeria. Köide 27, 1978, nr. 3, lk  264, mil Viktor Auster alustas Tallinnas puuviljalimonaade tootmist. 1924. aastast oli ettevõtte nimi Tallinna Karastusjookide Osaühisus ning 1928. aastal kasutati esimest korda ka Talko nime. Ettevõte natsionaliseeriti 1940. aastal ning peagi liideti sellega süsihappetehas Tasüt, Vellamo ja Karastusjookide töökoda Tervis. 

Aastatel 1944–1951 kasutati nime Karastusjookide ja Süsihappetehas "Talko"Tallinna Karastusjookide Katsetehas, TLA.R-130. 1951. aastal nimetati ettevõte Tallinna Limonaaditehaseks ja 1970. aastatel sai ettevõttest nimemuutusega Tallinna Karastusjookide Katsetehas.AS Tallinna Karastusjoogid ajaloost (veebiarhiivi koopia, vaadatud 25. juuli 2019) Tallinna Karastusjookide Katsetehasel oli haruosakond Jõhvis. Tallinna limonaaditehases valmistati üle 20 karastusjoogi, tehases oli kaks villimisaparaati, kaks gaseerimisseadet, üks korkimismasin ja kaks pudelipesumasinat. Korraga toodeti neli karastusjooki, millest kahe sort muutus iga päev. Lisaks toodeti kolm eri sorti diabeetikutele. 1958. aastal toimusid aga tehnoloogias suured muudatused ja kopatamine kadus ära, sest hangiti masinad, mis doseerisid pudelitesse õige koguse kupaaži. 1966. aastal võeti Tallinna Limonaaditehases kasutusele uus automaatvillimisliin ja 1970. aastatel uudse kujuga kolmandikliitrised pudelid. 1978. aastal pandi tööle Pepsi-Cola tootmise tsehh.
2015. aastal pani AS Haljas (senine omanik ja hulgimüügiettevõte) AS-i Tallinna Karastusjoogid müüki, ning ettevõtte juhatuse esimees Vello Tafenau rääkis välisinvestoritest, kuid ei maininud nende nimesid ega päritolu. Samal aastal lõppes Tallinna Karastusjookide sortimendis olnud jookide müük ja tarne Eestis.

 Vaata ka 
Coca-Cola HBC Eesti

 Viited 

 Välislingid 
 Koduleht
 Eneken Laasme, Eesti limonaaditööstus sündis apteegis, epl.delfi.ee, 4. märts 2006

Kategooria:Eesti toiduainetööstuse ettevõtted
Kategooria:Tallinna endised ettevõtted